298 80 



Crustacea. 



Efter Seren Jensens Bestemmelsestabeller 

 udarbejdet af Å. C. Johansen og J. Chr. L. Levinsen. 



Ved Planktonundersøgelserne i de danske Farvande fra 1898 til 1901 er der søgt 

 at vinde Kendskab til pelagiske Crustaceers Optræden i vore Have , og følgende Grupper 

 have været inddragne i Undersøgelserne: Amphipoda, Copepoda, Ostracoda og Cladocera. 

 Bearbejdelsen af de herhenhørende Arter var overdraget mag. scient. Søren Jensen, der 

 ved sin Død i Februar 1902 blev hindret i at fuldføre den. Søren Jensen naaede dog at 

 udføre den væsentligste Del af Arbejdet: En Bestemmelse af alle Arterne fra de forskellige 

 Stationer. Da ban arbejdede efter den samme fælles Plan som vi andre, have vi ment at 

 faa nogle af de vigtigste af hans Resultater frem ved paa Grundlag af hans Bestemmelses- 

 tabeller at udarbejde nærværende Oversigt. En Støtte har det ogsaa været for os. at han 

 efterlod et Manuskript til et i Naturhistorisk Forening afholdt Foredrag om den 

 pelagiske Kopepod-Fauna i Kattegat. I dette Manuskript, der var udarbejdet forinden han 

 havde afsluttet sine Bestemmelser fra alle Planktonstationerne, og som særlig af den Grund 

 nu næppe egner sig til Offentliggørelse, fremhæves det navnlig, at der blandt de pelagiske 

 Kopepoder i Kattegat maa skelnes mellem to Grupper, de indfødte og Gæsterne, og at 

 Gæsterne dels ere Saltvandsformer, der kommer fra Skagerak, dels Brakvandsformer, der 

 kommer fra Østersøen. Fremdeles at Gæsterne, der kommer fra Skagerak, dels ere sydlige 

 Former, der optræde i Kattegat i Sommer- og Efteraarsmaanederne. dels nordlige Former, 

 der forekomme i Vinter- og Foraarsmaanederne. 



Ved Anskueliggørelsen af de pelagiske Crustaceers Optræden i vore Farvande have 

 vi navnlig lagt Vægten paa Konstrueringen af Tabeller, hvor forskellige Synspunkter ere 

 lagte til Grund for Udarbejdelsen. I nedenstaaende Tabel er der saaledes søgt at give en 

 Oversigt over hvilke Arter der forekomme som indfødte eller som Gæster i vore Farvande, 

 og hvilke af Gæsterne, der komme fra Nord, Syd eller Øst. 



